**Қонуни ҷумҳурии тоҷикистон «оид ба ворид намудани тағйиру иловаҳо ба қонуни ҷумҳурии тоҷикистон «дар бораи энергетика»**

Қарори

Маҷлиси намояндагони Маҷлиси Олии Ҷумҳурии Тоҷикистон

Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи энергетика»

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи энергетика» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш. Душанбе, 29 майи соли 2013 № 1208**

Қарори

Маҷлиси миллии Маҷлиси Олии Ҷумҳурии Тоҷикистон

Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи энергетика»

Маҷлиси миллии Маҷлиси Олии Ҷумҳурии Тоҷикистон Қонуни Ҷум­ҳу­рии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи энергетика»-ро бар­ра­сӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи энергетика» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон М.Убайдуллоев ш. Душанбе, 4 июли соли 2013 № 531**

**Моддаи 1.** Ба Қонуни Ҷумҳурии Тоҷикистон аз 29 ноябри соли 2000 «Дар бораи энергетика» (Ахбори Маҷлиси Олии Ҷумҳурии Тоҷикистон, с. 2000, №11, мод.504; с. 2005, №12. мод. 633; с. 2007, №6, мод. 436; с.2007, №7,мод.672; с.2009, №9-10, мод.549; с.2011, №6, мод.440) тағйиру иловаҳои зерин ворид карда шаванд:

1. Номи Қонун бо ҳарфҳои калон навишта шавад.

2. Дар тамоми матни Қонун бобҳо бо рақамҳои арабӣ ишора карда шуда, бо ҳарфҳои калон навишта шаванд.

3. Номи боби 1 дар таҳрири зайл ифода карда шавад:

**«БОБИ 1. МУҚАРРАРОТИ УМУМӢ».**

4. Дар моддаи 2:

- ном ва матни ҷумлаи аввали модда дар таҳрири зайл ифода карда шаванд:

**«Моддаи 2. Мафҳумҳои асосӣ**

Дар Қонуни мазкур мафҳумҳои асосии зерин истифода мешаванд:»;

-дар сархатҳои нуҳум ва даҳум калимаи «юридикӣ» ба калимаи «ҳуқуқӣ» иваз карда шавад;

-дар сархати дувоздаҳум калимаҳои «инвестори хориҷӣ» ба калимаҳои «сармоягузорони ватанӣ ва хориҷӣ» иваз карда шаванд.

5. Моддаи 3 дар таҳрири зайл ифода карда шавад:

**«Моддаи 3. Қонунгузории Ҷумҳурии Тоҷикистон дар бораи энергетика**

Қонунгузории Ҷумҳурии Тоҷикистон дар бораи энергетика ба Конститутсияи (Сарқонуни) Ҷумҳурии Тоҷикистон асос ёфта, аз Қонуни мазкур, дигар санадҳои меъёрии ҳуқуқии Ҷумҳурии Тоҷикистон, инчунин санадҳои ҳуқуқии байналмилалие, ки Тоҷикистон онҳоро эътироф кардааст, иборат мебошад.».

6. Сархатҳои охирини моддаҳои 6 ва 7 дар таҳрири зайл ифода карда шаванд:

«- иҷрои дигар ваколатҳое, ки қонунгузории Ҷумҳурии Тоҷикистон пешбинӣ намудааст.».

7. Дар қисми дуюми моддаи 10 калимаҳои «қонунҳои Ҷумҳурии Тоҷикистон оид ба энергетика» ба калимаҳои «қонунгузории Ҷумҳурии Тоҷикистон» иваз карда шаванд.

8. Дар моддаи 12 калимаҳои «қонунҳо ва дигар санадҳои меъёрӣ-ҳуқуқии» ба калимаҳои «қонунгузории Ҷумҳурии Тоҷикистон» иваз карда шаванд.

9. Дар қисмҳои якум ва дуюми моддаи 14, қисми якуми моддаи 15 ва қисми якуми моддаи 16 калимаи «қонунҳои» ба калимаи «қонунгузории» иваз карда шавад.

10. Дар қисми дуюми моддаи 16 калимаҳои «инвесторони хориҷӣ» ба калимаҳои «сармоягузорони ватанӣ ва хориҷӣ» иваз карда шаванд.

11. Моддаи 17 дар таҳрири зайл ифода карда шавад:

**«Моддаи 17. Истифодаи замин дар соҳаи энергетика**

Истифодаи замин дар соҳаи энергетика мутобиқи қонунгузории Ҷумҳурии Тоҷикистон амалӣ карда мешавад.».

12. Номи боби 4 дар таҳрири зайл ифода карда шавад:

**«БОБИ 4. МУҚАРРАРОТИ ХОТИМАВӢ»**

13. Моддаи 20 дар таҳрири зайл ифода карда шавад:

**«Моддаи 20. Ҷавобгарӣ барои риоя накардани Қонуни мазкур**

Шахсони воқеӣ ва ҳуқуқие, ки муқаррароти Қонуни мазкурро риоя намекунанд, мутобиқи қонунгузории Ҷумҳурии Тоҷикистон ба ҷавобгарӣ кашида мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 22 июли соли 2013 № 998**

Рӯзномаи «Садои мардум» №97-99 (3082-3084) аз 1 августи соли 2013